མཇུག་མཐར་དེ་རིང་གི་རྗེ་ཙོང་ཁ་པ་ཆེན་པོ་རྗེས་དྲན་གྱི་རིག་གཞུང་བགྲོ་གླེང་རིག་པའི་མཆོད་སྤྲིན་ཐེངས་ལྔ་པ་བཀྲ་ཤིས་བདེ་ལེགས་ཀྱི་ངང་ནས་འཚོགས་ཐུབ་པ་ལ་རྒྱབ་སྐྱོར་གནང་མཁན་གྱི་བོད་རིག་པའི་ཞིབ་འཇུག་སློབ་གླིང་གི་འགོ་ཁྲིད་རྣམ་པ་དང་།རྗེས་དྲན་གྱི་ཚོགས་འདུ་འདི་འདྲ་ཞིག་འཚོགས་པ་ལ་ཐོག་མར་གྲ་སྒྲིག་དང་།བར་སྐབས་དོན་གཉེར།མཐར་མཇུག་ལེགས་པར་སྐྱོང་བ་ལ་བརྩོན་པ་རྩེ་གཅིག་ཏུ་མཛད་པའི་བོད་རིག་པའི་ཞིབ་འཇུག་སློབ་གླིང་གི་ལོ་རིམཔའི་ཞིབ་འཇུག་སློབ་མ་རྣམས་གཙོས་པའི་ཞིབ་འཇུག་སློབ་མའི་ཚོགས་པའི་ཚོགས་མི་རྣམ་པ་དང་།དེ་ནས་དུས་ཚོད་ཁོམ་མིན་དང་ནུས་པ་འཐོན་མིན་སོགས་གང་ལ་ལྟོས་པར་སློབ་མ་རང་རང་སོ་སོའི་ཀུན་སློང་རྣམ་དག་དང་རྣམ་དཔྱོད་རྩེར་སོན་ལ་བརྟེན་ནས་རིག་གཞུང་བགྲོ་གླེང་དུ་ཞུགས་པའི་སློབ་མ་རྣམ་པ་དང་།བོད་རིག་པའི་ཞིབ་འཇུག་སློབ་གླིང་གི་ལོ་རིམལོའི་བོད་ཀྱི་སྐད་ཡིག་རྩོམ་རིག་འཛིན་གྲྭའི༼རྟེན་འབྲེལ་བསྟོད་པ༽ཞེས་པ་བློ་རྒྱུགས་འབུལ་མཁན་གྱི་སློབ་མ་རྣམ་པ་དང།གསར་འགྱུར་གླིང་གི་ལོ་རིམལོའི་བོད་སྐད་གཙོ་སྐད་འཛིན་གྲྭའི༼ཡི་གེའི་ཐོབ་ཐང་ཉེར་མཁོ་རབ་གསལ་མེ་ལོང་ཞེས་བྱ་བ་བཞུགས་སོ།།༽ཞེས་པ་བློ་རྒྱུགས་འབུལ་མཁན་གྱི་སློབ་མ་རྣམ་པ་དང་།གཞན་ཀྲུང་དབྱང་མི་རིགས་སློབ་གྲྭ་ཆེན་མོར་ལོ་རེའི་བོད་ཟླ་བཅུ་པའི་ཚེས་ཉི་ཤུ་ལྔ་ཉིན་དགའ་ལྡན་ལྔ་མཆོད་ཆེན་མོའི་དུས་བཟང་དང་བསྟུན་ནས་རིག་གཞུང་བགྲོ་གླེང་དུ་ཞུགས་པ་ལ་བོད་ཆས་གྱོན་པ་དང་བོད་སྐད་བཤད་པ།ཁྱད་པར་དུ་ཉིན་འདི་ནས་བཟུང་སྟེ་ཟླ་བ་གཅིག་གི་རིང་དུ་ཐ་མག་དང་ཆང་།གློག་རྡུལ་རྩེད་མོ་སོགས་ལུས་སེམས་གཉིས་ཀ་ལ་གནོད་པའི་བཟའ་བཏུང་དང་རྩེད་མོའི་རིགས་རྣམས་ལ་རང་ནུས་ཅི་ལྕོགས་ཀྱིས་འཛེམ་པར་བྱ་བའི་སློབ་མ་རྣམ་པ་ལ་ང་རང་བོད་ཀྱི་དགེ་རྒན་དཀྱུས་མ་ཞིག་ཡིན་པའི་ཆ་ནས་བཀའ་དྲིན་ཆེ་ཞུ་བ་དང་འབྲེལ་བའི་རེ་བའང་དེ་འདྲ་ཡོད།དེ་ནས་སྤྱི་ལོ་གསར་ཚེས་ལ་ཉེ་བའི་སྤྱི་ལོ་ཉིས་སྟོང་བཅོ་ལྔའི་ནང་དུ་དེ་རིང་འདིར་དུས་ཀྱི་དགེ་སློབ་ལྷན་རྒྱས་རྣམས་ཚེ་རིང་ནད་མེད་གཟུགས་བཟང་བ་དང་།བར་ཆད་ཀུན་ཞི་བསམ་དོན་འགྲུབ་པ་ཡི་དགེ་བའི་ལེགས་ཚོགས་ཐམས་ཅད་རྗེ་ཙོང་ཁ་པ་ཆེན་པོ་ལྟ་བུས་མཚོན་པའི་དུས་རབས་རིམ་བྱུང་གི་བོད་ཀྱི་མཁས་གྲུབ་དང་ལོ་པཎ་རྣམས་ཀྱི་ཐུགས་རྗེ་སྨོན་ལམ་ལ་བཅོལ་ནས་ཞུ་བ་ཡིན་ནོ།།